To av de originale medlemmene, Chicago Cardinals (nå Arizona Cardinals) og Decatur Staleys (nå Chicago Bears), eksisterer fremdeles. Green Bay Packers, som ble stiftet i 1919, er det eldste laget som ikke har flyttet på seg, men ble ikke en del av ligaen før i 1921. The New York Football Giants (nå New York Giants) ble med i 1925, fulgt av Portsmouth Spartans i 1930, som flyttet til Detroit i 1934 og ble til Lions. Indianapolis Colts har flere tidligere lag i sin bakgrunn, inkludert et av de originale lagene i Dayton Triangles. Både Colts og NFL anerkjenner derimot at Colts er et separat lag som ble stiftet som Baltimore Colts i 1953. Selv om de originale lagene som representerte Buffalo, Cleveland, Chicago og Detroit ikke lenger eksisterer har alle byene fått nye lag siden.